So 'n akademiese assessering kan natuurlik nie verkeerd wees nie, maar die versuiming om die oogmerk en die gebruik van die uitkoms duidelik te maak is wel. 3 Prima facie getuienis dui daarop dat akademiese kennis per se in alle waarskynlikheid die oorheersende inset vorm in die oorweging van die uitslag van die assessering. Verder word die aard van die uitslag nie in die 2012 prosedure gespesifiseer nie, en 3 ervaring in die verlede (wat aanleiding gegee het tot die Klassis ondersoek) was dat dit bloot aangedui het dat die aansoeker nie geskik is nie - sonder enige aanduiding of die gronde van die beslissing bv weens onvoldoende akademiese geskiktheid was of weens onvoldoende manifestering van die buitengewone gawes wat in KO, art 8 gelys is. Die 2012 prosedure het 'n merkbare wanbalans aangesien riglyne vir die beoordeling van die buitengewone gawes wat in KO, art 8 gelys word uitgelaat is terwyl die oogmerk en gebruik van die 'assessering van teologiese akademiese geskiktheid' nie gedefinieer word nie. Die gevolg is dat die oorweging van 'n KO, art 8 aansoek bykans identies sou wees as die oorweging van 'n KO, art 4 aansoek, wat duidelik nie die intensie van die Kerkorde is nie.

- 2.5 Beswaargrond 3 - volgorde van evaluering

Die redaksie van KO, art 8 bevat 'n beweging van groei en ontwikkeling op pad na aanvaarbare toepassing van die buitengewone gawes voordat die aansoeker, wat nie teologie studeer het nie, toegelaat kan word tot die diens van die Woord. Oorweging van die artikel bring die volgende aan die lig: Eerstens die manifestering van ' buitengewone gawes, godsaligheid, ootmoedigheid en ingetoënheid, goeie verstand en onderskeidingsvermoë sowel as gawes van welsprekendheid.' Dit word deur die Klassis met goedkeuring van die Streeksinode bevestig (met sekerheid), die aansoeker word dan geëksamineer deur die Klassis waar die aansoeker bekend is en die manifestering van die buitengewone gawes bevestig kan word. Indien die eksaminering gunstig is, word 'n reëling getref vir die aansoeker om 'vir 'n tyd lank private preekproewe' te lewer. Na 'n periode besluit die Klassis hoe om verder tot stigting te handel. Die periode van 'private preekproewe' en 'handel soos die Klassis stigtelik oordeel' is heel anders as in die geval van aansoeke weens KO, art 4 in welke geval 'n aansoeker onmiddellik beskikbaar geag word vir beroeping in die kerke na die eksaminering deur die Streeksinode gunstig was. Die volgorde in KO, art 8 laat 'n periode toe vir groei in die effektiewe aanwending van buitengewone gawes in die voorbereiding en lewering van preke. Afhangende van die vordering kan die Kerkraad en/of Klassisondersteuning bied op verskeie maniere, óf hulle kan die aansoeker beskikbaar maak vir beroep deur die kerke indien sy vordering bevredigend was, óf indien die vordering nie na wense is nie oor verloop van tyd sou hulle die proses kon staak en die aansoeker bystaan in ander maniere om sy gawes aan te wend in die Koninkryk. Die 2012 prosedure reflekteer nie hierdie dinamika van groei en ontwikkeling van KO, art 8 nie aangesien die evaluering van preke (en teologiese akademiese geskiktheid) deel uitmaak van die aanvanklike oorweging van die aansoek.

- 2.6 Beswaargrond 4 - al die rolspelers

Die rol van die Kerkraad is krities in die oorweging van die aansoek volgens KO, art 8 en alhoewel die 2012 prosedure hulle rol aandui om te oordeel of die aansoek meriete het, gee dit geen duidelike definisie van wat dit behels nie. KO, art 8 dui die Klassis aan as die sleutel speler in die eksaminering van die aansoek - nie net om die regsinnigheid te bevestig nie, maar ook om die manifestering van die buitegewone gawes te verifieer (vgl van der Linde, Spoelstra, Visser).

295